වැවිලි කර්මාන්ත හා අපනයන කෘෂිකර්ම අමාත්‍යවරයා ලෙස දිවුරුම් දුන් රමේෂ් පතිරණ සිය රාජකාරි ආරම්භ කළේ එම අමාත්‍යාංශයේදීයි.මීට අමතරව කාර්මික අපනයන හා ආයෝජන ප්‍රවර්ධන, සංචාරක හා සිවිල් ගුවන් සේවා අමාත්‍යවරයා ලෙස දිවුරුම් දුන් ප්‍රසන්න රණතුංග කොළඹ ලෝක වෙළඳ මධ්‍යස්ථානයේ පිහිටි සංවර්ධන උපාය මාර්ග හා ජාත්‍යන්තර වෙළඳ අමාත්‍යාංශයේදි අද පෙරවරුවේ සිය රාජකාරි කටයුතු ආරම්භ කළා.එමෙන්ම, පරිසර සහ වනජීවි සම්පත් අමාත්‍ය එස්.එම්. චන්ද්‍රසේන ද අද සිය අමාත්‍ය ධුරයේ රාජකාරි ආරම්භ කළා.මීට අමතරව මාර්ග සහ මහාමාර්ග, වරාය හා නාවික කටයුතු අමාත්‍යවරයා ලෙස දිවුරුම් දුන් ජොන්ස්ටන් ප්‍රනාන්දු ද අද සිය රාජකාරි කටයුතු ආරම්භ කරනු ලැබුවා.මහවැලි කෘෂිකර්ම, වාරිමාර්ග සහ ග්‍රාමීය සංවර්ධන, අභ්‍යන්තර වෙළඳ ආහාර සුරක්ෂිතාව සහ පාරිභෝගික සුබ සාධන අමාත්‍ය ධුරයේ දිවුරුම් දුන් අමාත්‍ය චමල් රාජපක්ෂ අද සිය ධුරයේ රාජකාරි ආරම්භ කළා.එමෙන්ම, තොරතුරු හා සන්නිවේදන තාක්ෂණ උසස් අධ්‍යාපන, තාක්ෂණ හා නවෝත්පාදන අමාත්‍ය බන්දුල ගුණවර්ධන ද සිය අමාත්‍ය ධුරයේ රාජකාරි ආරම්භ කළා.කුඩා හා මධ්‍ය පරිමාණ ව්‍යාපාර සහ ව්‍යවසාය සංවර්ධන, කර්මාන්ත සහ සැපයුම් කළමනාකරණ අමාත්‍යවරයා ලෙස දිවුරුම් දුන් විමල් වීරවංශ අද එම අමාත්‍යාංශයේදි වැඩභාරගැනීම සිදුකළා.කාන්තා හා ළමා කටයුතු සමාජ ආරක්ෂණ සෞඛ්‍ය හා දේශීය වෛද්‍ය අමාත්‍යවරිය ලෙස දිවුරුම් දුන් පවිත්‍රා වන්නිආරච්චි අද සෙත්සිරිපායේ පිහිටි ළමා කටයුතු සහ සමාජ ආරක්ෂණ අමාත්‍යාංශයේදී රාජකාරී ආරම්භ කළා.